Diari Oficial de la Generalitat Valenciana


Sumari del DOGV 3745, del 09-05-2000 (2000/3395)

RESOLUCIÓ de 27 d'abril de 2000, de la Direcció General d'Ordenació i Innovació Educativa i Política Lingüística, per la qual s'adjudiquen els Premis Extraordinaris de Batxillerat LOGSE, convocats per l'Ordre de 31 de gener de 2000, i corresponents al curs acadèmic 1998-1999.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3745

Data del DOGV
:   09-05-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/3395


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 27 d'abril de 2000, de la Direcció General d'Ordenació i Innovació Educativa i Política Lingüística, per la qual s'adjudiquen els Premis Extraordinaris de Batxillerat LOGSE, convocats per l'Ordre de 31 de gener de 2000, i corresponents al curs acadèmic 1998-1999. [2000/X3395]
  
L'Ordre de 31 de gener de 2000 (DOGV de 16 de febrer), de la Conselleria de Cultura Educació i Ciència, ha convocat per a la Comunitat Valenciana els Premis Extraordinaris de Batxillerat LOGSE, corresponents al curs1998-1999.
  
L'ordre citada anteriorment, establix en el seu article octau 2. que: «D'acord amb la proposta formulada pel Tribunal, el director general d'Ordenació i Innovació Educativa i Política Lingüística, per delegació del conseller, concedirà els Premis abans del dia 28 d'abril de 2000, publicant-se en el Diari Oficial de la Generalitat Valenciana».
  
Realitzades les corresponents proves, i vista la proposta formulada pel Tribunal qualificador a què es referix l'article seté de l'Ordre de 31 de gener de 2000, i en virtut de les atribucions que li concedix la pròpia ordre, resol:
  
1. Adjudicar els Premis Extraordinaris de Batxillerat LOGSE, corresponents al curs 1998-1999 als estudiants relacionats a continuació.
  
Ester Aparici Vilar
  
Elena Archilla Latorre
  
Zoe Falomir Llansola
  
Eva María Gómez García
  
Victor Manuel Merino i Sancho
  
Cristina Sánchez Asensi
  
Cristina Simón Chamorro
  
Maria Gràcia Úbeda Segura
  
2. Els estudiants premiats rebran un diploma acreditatiu d'esta distinció i a més a més els serà anotada en el seu expedient acadèmic pel secretari/a del centre en què van realitzar la inscripció i gaudiran dels beneficis específics que s'establisquen.
  
3. D'acord amb allò que s'ha previst en la Llei 12/1997, de 23 de desembre, de Taxes de la Generalitat Valenciana, els estudiants que obtinguen el Premi Extraordinari de Batxillerat no estaran obligats al pagament de les taxes per servicis acadèmics en el primer curs dels estudis superiors en centre públic.
  
4. Els estudiants que obtinguen Premi Extraordinari podran optar prèvia inscripció al Premi Nacional.
  
La present resolució entrarà en vigor l'endemà de la seua publicació en el Diari Oficial de la Generalitat Valenciana.
  
De conformitat amb allò que s'ha establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10,14 i 46 de la Llei Reguladora de la Jurisdicció contenciosa administrativa, el present acte, que posa fet a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Ciència, en el termini d'un mes a comptar des de l'endemà al de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació.